
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts nekustamo īpašumu pārdošanu" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas mantas atsavināšanas likuma (turpmāk – Atsavināšanas likums) 4.panta pirmā daļa, 5.panta pirmā daļa.
Ņemot vērā tirgus situāciju, valsts nekustamo īpašumu izmantošanas iespējas un to, ka nav zināmas valsts pārvaldes funkcijas, kuru nodrošināšanai būtu lietderīgi nekustamos īpašumus saglabāt valsts īpašumā, ar valsts akciju sabiedrības "Valsts nekustamie īpašumi" (turpmāk - VNĪ) Īpašumu izvērtēšanas komisijas lēmumiem nolemts ierosināt valsts nekustamo īpašumu  atsavināšanu.
 
1.2. Mērķis
Mērķa apraksts
Projekts paredz, ievērojot Atsavināšanas likumā ietverto tiesisko regulējumu, atļaut VNĪ pārdot izsolē divus valsts nekustamos īpašumus, kuri nav nepieciešami valsts pārvaldes funkciju nodrošināšanai saskaņā ar Valsts pārvaldes iekārtas likumu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
I. Izstrādātais projekts paredz atļaut VNĪ pārdot izsolē nekustamo īpašumu (nekustamā īpašuma kadastra Nr. 7013 005 0055) – zemes vienību (zemes vienības kadastra apzīmējums 7013 005 0055) 0,4474 ha platībā un būves (būvju kadastra apzīmējumi 7013 005 0055 001 un 7013 005 0055 004) – Meirānu ielā 6, Lubānā, Madonas novadā.

Īpašuma tiesības uz nekustamo īpašumu Meirānu ielā 6, Lubānā, Madonas novadā, nostiprinātas Lubānas pilsētas zemesgrāmatas nodalījumā Nr.100000533186, lēmuma datums zemes vienībai: 13.05.2014., lēmuma datums būvēm:17.02.2025.
Būves pārņemtas valsts īpašumā Finanšu ministrijas valdījumā ar 05.10.2023. Valstij piekritīgās mantas aprakstes un novērtējuma aktu Nr. 2551R/23-1 (valstij piekritīgās mantas realizācijai un nodošanai bez maksas).

Atbilstoši informācijai no Nekustamā īpašuma valsts kadastra informācijas sistēmas (turpmāk- NĪVKIS ) nekustamā Meirānu ielā 6, Lubānā, Madonas novadā, sastāvā ietilpst:
1) zemes vienība (zemes vienības kadastra apzīmējums 7013 005 0055) 0,4474 ha platībā.
Zemes vienībai NĪVKIS noteikts lietošanas mērķis: “rūpnieciskās ražošanas uzņēmumu apbūve”, platība 0,4474 ha; zemes lietošanas veidi: zeme zem ēkām, platība 0,4474 ha.

Atbilstoši NĪVKIS zemes vienībai noteikti šādi apgrūtinājumi:
- ekspluatācijas aizsargjoslas teritorija ap ūdensvadu, kas atrodas dziļāk par 2 metriem, platība 0,0018 ha;
- lauku zemei izvērtējamo apgrūtinājumu pārklājuma teritorija zemes kadastrālās vērtības aprēķinam, platība 0,0207 ha;
- ekspluatācijas aizsargjoslas teritorija gar elektronisko sakaru tīklu gaisvadu līniju, platība 0,0207 ha;
- aizsargājamas alejas teritorija 0,0523 ha.

2) būve (būves kadastra apzīmējums 7013 005 0055 001) -  “zāģmateriālu pārstrādes cehs” ar kopējo platību  605, 0 m2. Būves galvenais lietošanas veids  (1251) - “Rūpnieciskās ražošanas ēkas”; būves tips (12510102) - “Ražošanas ēkas, kurās lielākās telpas (pēc platības kvadrātmetros) augstums ir lielāks par 6 m”.
Zāģmateriālu pārstrādes ceha tehniskais stāvoklis saskaņā ar VNĪ 30.04.2025.veikto apsekošanu dabā kopumā raksturojams, kā avārijas stāvoklī.  Ēkas metāla jumta segums daļēji atdalījies. Tās piebūves iekšpusē siju konstrukcijas atbalstītas ar balstiem un savilkta ar kravas stiprinājuma siksnām. Būve daļēji sagruvusi. Fiziskais stāvoklis (nolietojums %) – 81%-100%.

3) būve (būves kadastra apzīmējums 7013 005 0055 004) - “pakošanas cehs ar personāla telpu” ar  kopējo platību 181,6 m2. Būves galvenais lietošanas veids  (1251) - “Rūpnieciskās ražošanas ēkas”; būves tips (12510101) - “Ražošanas ēkas, kurās lielākās telpas (pēc platības kvadrātmetros) augstums ir līdz 6 m (ieskaitot)”.
Pakošanas cehs ar personāla telpa saskaņā ar VNĪ 30.04.2025. veikto apsekošanu dabā raksturojams, kā avārijas stāvoklī.  Koka konstrukcijas sienas, kas skaras ar augsnes virskārtu, ir satrupējuša, lokālās vietās atdalījušies dēļi. Pakošanas telpā, pārņemšanas brīdī piekļuve netika nodrošināta. Fiziskais stāvoklis (nolietojums %) - 61%- 80 %.

Saskaņā ar NĪVKIS datiem nekustamajam īpašumam Meirānu ielā 6, Lubānā, Madonas novadā, uz 18.02.2025. noteiktas šādas kadastrālās vērtības:
1) fiskālā kadastrālā vērtība 15 078  euro apmērā;
2) universālā kadastrālā vērtība 13 416 euro apmērā.

Nekustamais īpašums Meirānu ielā 6, Lubānā, Madonas novadā, nav iznomāts.

Madonas novada pašvaldība ar 17.03.2025. vēstuli Nr. 2.1.3.1/25/787 informē, ka:
 - zemes vienība atrodas degradētā teritorijā saskaņā ar Zemes pārvaldības likumu un Ministru kabineta Nr. 465 “Noteikumi par degradēto teritoriju un augsnes degradācijas novērtēšanu, degradācijas kritērijiem un to klasifikāciju” 1. pielikumu (klasifikators 1.1. un 5.1.);
- atļautās izmantošanas veidi spēkā esošajā pašvaldības teritorijas plānojumā ir Rūpniecības teritorijas (R1); proti, rūpnieciskās ražošanas uzņēmuma ēka, lauksaimniecības un lopkopības produkcijas pārstrādes uzņēmuma ēka, pārtikas ražošanas un pārstrādes uzņēmuma ēka, kokapstrādes uzņēmuma ēka, energoapgādes uzņēmuma ēka, noliktava, darbnīca, garāža, katlu māja, vairumtirdzniecības iestāde, tirdzniecības un/vai pakalpojumu objekts, birojs, tirdzniecības noliktava, automašīnu tehniskās apkopes stacija un remonta ēka, stiklota siltumnīca un apkalpes ēka, palīgēka, biroju ēka, transporta līdzekļu garāža, ugunsdzēsēju depo, autostāvvieta, ūdeņu teritorija, inženiertehniskās apgādes tīkli un būves, vēja elektrostacijas;
- zemes vienība nav uzskatāma par starpgabalu saskaņā ar Publiskas personas mantas atsavināšanas likuma 1. panta 11. punktu;
-  zemes vienībai faktiski ir nodrošināta piekļuve līdz pašvaldības ielai (Meirānu iela – zemes vienība ar kadastra apzīmējumu 7013 005 0090).

II. Izstrādātais projekts paredz atļaut VNĪ pārdot izsolē nekustamo īpašumu (nekustamā īpašuma kadastra Nr. 84960040184) “Kooperatīvā sabiedrība "Zemnieks”” – zemes vienības (zemes vienību kadastra apzīmējumi  8496 004 0706 un 8496 004 0707) 1,2320 ha kopplatībā un būves (būvju kadastra apzīmējumi 8496 004 0184 001 un 8496 004 0342 007) - Zirņu pagastā, Saldus novadā.

Īpašuma tiesības uz nekustamo īpašumu “Kooperatīvā sabiedrība "Zemnieks”” , Salaspilī, Zirņu pagastā, Saldus novadā (turpmāk- nekustamais īpašums “Kooperatīvā sabiedrība "Zemnieks””) Zirņu pagasta zemesgrāmatas nodalījumā Nr. 100000621019 nostiprinātas Latvijas valstij Finanšu ministrijas personā, lēmuma datums zemei 23.12.2021; lēmuma datums būvēm: 22.05.2024.
Pamats būvju pievienošanai: Rīgas pilsētas tiesas 2023.gada 27.marta spriedums lietā Nr.C770806323 un 2023.gada 8.augusta Valstij piekritīgās mantas aprakstes un novērtējuma akts Nr. 2989R/23.

Nekustamais īpašums Kooperatīvā sabiedrība "Zemnieks”” sastāv no divām zemes vienībām un divām būvēm. Nekustamais īpašums Kooperatīvā sabiedrība "Zemnieks”” raksturojums atbilstoši NĪVKIS datiem:
1) Zemes vienība (zemes vienības kadastra apzīmējums 8496 004 0706) 1,2000 ha, ar adresi “Zemnieks”, Zirņu pagasts, Saldus novads.
Zemes lietošanas mērķis: (1003) “Lauksaimnieciska rakstura uzņēmumu apbūve”, 1,2000 ha. Zemes lietošanas veidi: “aramzeme” platība 0,1800 ha;” zeme zem ēkām”, platība 0,6300 ha; pārējās zemes- – platība 0,3900 ha.
 
Atbilstoši NĪVKIS zemes vienībai noteikti šādi apgrūtinājumi:
- ekspluatācijas aizsargjoslas teritorija gar elektrisko tīklu kabeļu līniju, platība 0,0013 ha;
- lauku zemei izvērtējamo apgrūtinājumu pārklājuma teritorija zemes kadastrālās vērtības aprēķinam, platība 0,1412 ha;
- ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem, platība 0,1412 ha.

Uz zemes vienības atrodas būve (būves kadastra apzīmējums 8496 004 0184 001) “pagrabs” ar kopējo platību 2103,7 m2. Būves galvenais lietošanas veids (1271)-  “lauksaimniecības nedzīvojamās ēkas”, būves tips (12710101 ) - “lauksaimniecības produkcijas noliktavas un apstrādes ēkas”.

Atbilstoši NĪVKIS datiem ēkas nolietojums novērtēts kā V3 – “Ēka apmierinošā tehniskā stāvoklī”.
Savukārt pēc VNĪ veiktās vizuālās apsekošanas dabā, būves nolietojums novērtēts kā neapmierinošs (41%- 60%).

2) Zemes vienība (zemes vienības kadastra apzīmējums 8496 004 0707) 0,0320 ha, ar adresi “Sīkzemnieki”, Zirņu pagasts, Saldus novads.
Zemes lietošanas mērķis: Zemes lietošanas mērķis (1201) - “ar maģistrālajām elektropārvades un sakaru līnijām un maģistrālajiem naftas, naftas produktu, ķīmisko produktu, gāzes un ūdens cauruļvadiem saistīto būvju, ūdens ņemšanas un notekūdeņu attīrīšanas būvju apbūve”, 0,0320 ha. Zemes lietošanas veids: zeme zem ēkām, platība 0,0320 ha.

Zemes vienībai nav noteikti apgrūtinājumi.

Uz zemes vienības atrodas būve (būves kadastra apzīmējums 8496 004 0342 007) - “transformatoru ēka” ar kopējo platību 27,6 m2. Būves galvenais lietošanas veids (1251)- “Rūpnieciskās ražošanas ēkas”, būves tips (12510107) - “Slēgto transformatoru apakšstaciju ēkas”.

Atbilstoši NĪVKIS datiem ēkas nolietojums novērtēts kā V3 – “ēka apmierinošā tehniskā stāvoklī”.
Savukārt pēc 12.05.2025. VNĪ veiktās vizuālās apsekošanas dabā, būves nolietojums novērtēts kā neapmierinošs (41%- 60%).

No NĪVKIS telpiskajiem datiem redzams, ka būves neliela daļa atrodas uz fiziskai personai piederoša nekustamā īpašuma "Jaunsaulītes" (nekustamā īpašuma kadastra Nr. 8496 004 0658) sastāvā esošās zemes vienības (zemes vienības kadastra apzīmējums 8496 004 0519) Zirņu pagastā, Saldus novadā.
Saskaņā Atsavināšanas likuma 4.panta ceturtās daļas 1.punktā noteikto, atsevišķos gadījumos publiskas personas nekustamā īpašuma atsavināšanu var ierosināt un izmantot pirmpirkuma tiesības atbilstoši 14.panta nosacījumiem zemes īpašnieks vai visi kopīpašnieki, ja viņi vēlas nopirkt zemesgrāmatā ierakstītu ēku (būvi), kas atrodas uz īpašumā esošās zemes, vai zemes starpgabalu, kas piegul viņu zemei.
Kaut arī konkrētajā gadījumā, būve (būves kadastra apzīmējums 8496 004 0342 007) “transformatoru ēka”, kuras neliela daļa atrodas uz fiziskai personai piederošas zemes vienības, ir ierakstīta zemesgrāmatā - tā ir ierakstīta vienota (zeme unbūves) valsts nekustamā īpašuma "Kooperatīvā sabiedrība "Zemnieks"", sastāvā.
Ievērojot iepriekš minēto, nekustamā īpašuma “Jaunsaulītes" īpašniekam nerodas pirmpirkuma tiesības uz valsts nekustamo īpašumu "Kooperatīvā sabiedrība "Zemnieks""  saskaņā ar Atsavināšanas likuma nosacījumiem.

Saskaņā ar NĪVKIS datiem nekustamajam īpašumam “Kooperatīvā sabiedrība "Zemnieks””, uz 28.02.2025. noteiktas šādas kadastrālās vērtības:
1) fiskālā kadastrālā vērtība 23 192 euro apmērā;
2) universālā kadastrālā vērtība 21 356 euro apmērā.

Nekustamais īpašums “Kooperatīvā sabiedrība "Zemnieks”” nav iznomāts.

Saldus novada pašvaldības Nekustamā īpašuma nodaļa ar 20.03.2025. vēstuli Nr. 11-19.1/203 informē, ka:
1) Saldus novada pašvaldības Nekustamā īpašuma nodaļa ar 20.03.2025. vēstuli Nr. 11-19.1/203 informē, ka saskaņā ar 25.04.2013. Saldus novada domes lēmumu “Par Saldus novada teritorijas plānojuma 2013. - 2025. gadam un vides pārskata apstiprināšanu un saistošo noteikumu izdošanu” (protokola Nr. 5., 10.§) apstiprināto Saldus novada teritorijas plānojumu 2013.-2025. gadam un izdotajiem saistošajiem noteikumiem Nr. 14 “Saldus novada teritorijas plānojuma 2013. –2025. gadam Teritorijas izmantošanas un apbūves noteikumi un Grafiskā daļa”, zemes vienībām ar kadastra apzīmējumiem 8496 004 0706, 8496 004 0707 plānotā(atļautā)izmantošana ir rūpnieciskās apbūves teritorijas /R/. Rūpniecības apbūves teritorijas (R) ir teritorijas, kurās paredzēts izvietot vieglās vai smagās rūpniecības un to noliktavu objektus, transporta uzņēmumus, vairumtirdzniecības iestādes, kā arī citus uzņēmumus vai iestādes;
2) zemes vienības ar kadastra apzīmējumiem 8496 004 0706 un 8496 004 0707 nav noteiktas kā degradētas teritorijas, kā arī nav reģistrētas Piesārņoto vietu pārvaldības sistēmā;
3) piekļuve zemes vienībām ar kadastra apzīmējumiem 8496 004 0706 un 8496 004 0707 nodrošināta no pašvaldības autoceļa Avotu iela – Bebri.
Problēmas un risinājumi
Problēmas apraksts
Valstij piederošie nekustamie īpašumi – nekustamais īpašums “Kooperatīvā sabiedrība "Zemnieks”” un nekustamais īpašums Meirānu ielā 6, Lubānā, Madonas novadā, nav nepieciešami valsts pārvaldes funkciju nodrošināšanai saskaņā ar Valsts pārvaldes iekārtas likumu.
Risinājuma apraksts
Saskaņā ar Atsavināšanas likuma 4.panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. 

Ar Finanšu ministrijas un VNĪ 18.03.2020. noslēgto Nekustamā īpašuma portfeļa pārvaldīšanas līgumu, kas Finanšu ministrijā reģistrēts ar Nr. 13.7-17/12/38, VNĪ veic Finanšu ministrijas valdījumā esošo nekustamo īpašumu pārvaldīšanu, tajā skaitā nodrošinot lietderīgu rīcību ar valsts funkciju veikšanai neizmantotiem nekustamajiem īpašumiem. Attiecīgi, ņemot vērā  rīkojuma projektā minēto nekustamo īpašumu “Kooperatīvā sabiedrība "Zemnieks”” un Meirānu ielā 6, Lubānā, Madonas novadā, tirgus situāciju, izmantošanas iespējas, ka arī to, nav zināmas valsts vajadzības, kuru nodrošināšanai nekustamos īpašumus būtu lietderīgi saglabāt valsts īpašumā, ar VNĪ Īpašumu izvērtēšanas komisijas lēmumiem nolemts ierosināt rīkojuma projektā iekļauto nekustamo īpašumu  atsavināšanu un attiecīga Ministru kabineta lēmuma sagatavošanu.

Saskaņā ar Atsavināšanas likuma 4.panta otro daļu publiskas personas mantas atsavināšanu var ierosināt attiecīgās iestādes vadītājs, kā arī cita institūcija (amatpersona), kuras valdījumā vai turējumā atrodas publiskas personas manta.
Saskaņā ar Atsavināšanas likuma 5.panta pirmo daļu atļauju atsavināt valsts nekustamos īpašumus dod Ministru kabinets. Atsavināšanas likuma 9.panta pirmajā daļā noteikts, ka valsts nekustamā īpašuma atsavināšanu organizē VNĪ.

Ievērojot 1.3. sadaļā aprakstīto faktisko un tiesisko situāciju, ir sagatavots  attiecīgs rīkojuma projekts, lai saņemtu Ministru kabineta atļauju VNĪ pārdot izsolē divus valsts nekustamos īpašumus: nekustamo īpašumu “Kooperatīvā sabiedrība "Zemnieks”” un nekustamo īpašumu Meirānu ielā 6, Lubānā, Madonas novadā.
Nekustamajam īpašumam “Kooperatīvā sabiedrība "Zemnieks”” un nekustamajam īpašumam Meirānu ielā 6, Lubānā, Madonas novadā, noteiktie apgrūtinājumi tiešā veidā nerada papildu ietekmi uz iespējamo izmantošanu tā atsavināšanas gadījumā. Vienlaikus nākamajiem nekustamo īpašumu ieguvējiem jāņem vērā Aizsargjoslu likumā noteiktā kārtība atbilstoši aizsargjoslu veidam.

Lai nodrošinātu nākamajiem valsts nekustamā īpašuma Meirānu ielā 6, Ludzā, Ludzas novadā, pilnīgu informāciju, izsoles noteikumos tiks iekļauta VNĪ pieejamā informācija par nekustamā īpašuma Meirānu ielā 6, Lubānā, Madonas novadā, sastāvā esošo būvju faktisko un tehnisko stāvokli un Madonas novada pašvaldības 17.03.2025. vēstulē Nr. 2.1.3.1/25/787 minētā informācija, ka zemes vienība atrodas degradētā teritorijā saskaņā ar Zemes pārvaldības likumu un Ministru kabineta Nr. 465 “Noteikumi par degradēto teritoriju un augsnes degradācijas novērtēšanu, degradācijas kritērijiem un to klasifikāciju” 1. pielikumu (klasifikators 1.1. un 5.1.).

Attiecībā uz nekustamo īpašumu “Kooperatīvā sabiedrība "Zemnieks”” izsoles noteikumos tiks iekļauta VNĪ pieejamā informācija par nekustamā īpašuma sastāvā esošo būvju faktisko un tehnisko stāvokli, kā arī tiks norādīts, ka uz zemes vienības (zemes vienības kadastra apzīmējums 8496 004 0707) esošās būves (būves kadastra apzīmējums 8496 004 0342 007) - “Transformatoru ēka” neliela daļa fiziski saistīta ar fiziskai personai piederošo nekustamo īpašumu "Jaunsaulītes" (nekustamā īpašuma kadastra Nr. 8496 004 0658) Zirņu pagastā, Saldus novadā.

Saskaņā ar Atsavināšanas likuma 44. panta pirmo un otro daļu publiskas personas zemi var iegūt īpašumā personas, kas saskaņā ar likumu var būt zemes īpašuma tiesību subjekti. Ievērojot minēto, rīkojuma projektā minēto nekustamo īpašumu ieguvējam jāatbilst likuma “Par zemes reformu Latvijas Republikas pilsētās” 20. pantā un likuma “Par zemes privatizāciju lauku apvidos” 29. panta otrajā daļā minētajiem ierobežojumiem darījumiem ar zemes īpašumiem. Šī iemesla dēļ minēto nekustamo īpašumu izsoles noteikumos jāparedz arī šāds nosacījums.
Saskaņā ar Atsavināšanas likuma 11.pantā noteikto sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu tīmekļvietnē un attiecīgās pašvaldības teritorijā izdotajā vietējā laikrakstā, ja tāds ir. Vienlaicīgi ar sludinājumu VNĪ tīmekļvietnē ievieto arī pārdodamā valsts nekustamā īpašuma izsoles noteikumus. Rīkojot elektronisku izsoli, sludinājumi par publiskas personas mantas izsoli ievietojami arī elektronisko izsoļu tīmekļvietnē (https://izsoles.ta.gov.lv).

Rīkojuma projekts paredz nekustamā īpašuma valdītājam  – Finanšu ministrijai uzdevumu nodot pircējam valsts nekustamo īpašumu 30 (trīsdesmit) dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem. Atbilstoši Atsavināšanas likuma 30.pantam izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā.
Tādēļ VNĪ nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.
 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmie valsts nekustamie īpašumi nav nepieciešami citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, Rīkojuma projektu izsludinot Vienotajā tiesību aktu projektu izstrādes un saskaņošanas portālā, tiks nodrošināts noteikumos noteiktais pienākums.
Ja divu nedēļu laikā pēc Ministru kabineta projekta izsludināšanas Vienotajā tiesību aktu portālā valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Jebkurš tiesību subjekts - fiziska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamos īpašumus – nekustamo īpašumu “Kooperatīvā sabiedrība "Zemnieks”” un nekustamo īpašumu Meirānu ielā 6, Lubānā, Madonas novadā.
 
Juridiskās personas
Jā
Ietekmes apraksts
Jebkurš tiesību subjekts - juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamos īpašumus – nekustamo īpašumu “Kooperatīvā sabiedrība "Zemnieks”” un nekustamo īpašumu Meirānu ielā 6, Lubānā, Madonas novadā.
 
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Projekta īstenošanai nav nepieciešami papildus līdzekļi no valsts vai pašvaldību budžeta. Saskaņā ar Atsavināšanas likuma 47.pantu atsavināšanas izdevumus sedz no publiskas personas mantas atsavināšanā iegūtajiem līdzekļiem. Atsavināšanas izdevumu apmēru nosaka Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” paredzētajā kārtībā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Finanšu ministrija, VAS "Valsts nekustamie īpašumi"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
Atbilstoši Ministru kabineta 2024. gada 15. oktobra noteikumu Nr. 639 "Sabiedrības līdzdalības kārtība attīstības plānošanas procesā" 4. punktam sabiedrības līdzdalības kārtība ir piemērojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm. 
Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija būs publiski pieejami Ministru kabineta tīmekļvietnē – sadaļā/Tiesību aktu projekti.
 
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē: www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Finanšu ministrija
VAS "Valsts nekustamie īpašumi"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
Projekta izstrādes, saskaņošanas un pieņemšanas procesā personu datu apstrādes mērķis ir nodrošināt projekta atbilstību faktiskajai un tiesiskajai situācijai, nodrošinot rīkojuma izpildē iesaistīto pušu tiesiskās intereses. Personas datu apstrāde ir nepieciešama, lai izpildītu Atsavināšanas likumā VNĪ deleģēto uzdevumu – organizēt valsts mantas atsavināšanas procesu. Paskaidrojošie dokumenti, kas satur personas datus, tiek nodoti šauram subjektu lokam - institūcijām, kas veic  projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kancelejai un Ministru kabineta locekļiem.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

